Κάμπο δε Θεβάδα

Το "Κάμπο δε Θεβάδα" (Campo de Cebada) αποτελεί ένα αστικό κοινό στην πλατεία Λα Θεβάδα της Μαδρίτης. Δημιουργήθηκε το 2010, εκμεταλλευόμενο προσωρινά έναν δημόσιο χώρο, μετά την κατεδάφιση του παλιού αθλητικού κέντρου, μίας από τις κεντρικότερες πλατείες της περιοχής Λα Λατίνα, στη Μαδρίτη.

 Το Κάμπο δε Θεβάδα (πεδίο του κριθαριού) είναι ένα από τα πιο ιστορικά σημεία στην πλατεία Λα Θεβάδα της πρωτεύουσας της Ισπανίας, τη Μαδρίτη, και έχει αποκτήσει αυτό το όνομα διότι στο συγκεκριμένο σημείο οι αγρότες κατά των 16ο αιώνα τοποθετούσαν την παραγόμενη συγκομιδή τους πριν τη διανείμουν και αποτελούσε μια αγορά κοινωνικής επικοινωνίας της εργατικής τάξης σε αυτήν τη γειτονιά της Μαδρίτης. Τον 20ο αιώνα οι αγορές αυτές καταστράφηκαν και την θέση τους πήραν μεγάλα κτήρια καταστρέφοντας έτσι έναν κοινωνικό χώρο. Συγκεκριμένα την πλατεία του κριθαριού αντικατέστησε ένα δημοτικό αθλητικό κέντρο. Στις αρχές του 21ου αιώνα το δημοτικό Συμβούλιο της Μαδρίτης οργάνωσε ένα πλάνο για τη δημιουργία δύο δημόσιων εγκαταστάσεων, των οποίων τον έλεγχο θα είχαν ιδιώτες. Το δημοτικό αθλητικό κέντρο της πλατείας γκρεμίστηκε ώστε να γίνει το σχέδιο αυτό πραγματικότητα αλλά η οικονομική κρίση του 2008, η οποία χτύπησε σε μεγάλο βαθμό την Ισπανία, σταμάτησε αυτό το σχέδιο διότι δεν βρέθηκαν επενδυτές, με αποτέλεσμα η ιστορική αυτή πλατεία να παραμείνει περιφραγμένη . Το γεγονός ό,τι η πλατεία παρέμεινε περιφραγμένη οδήγησε σε προβληματισμό των πολιτών της περιοχής, οι οποίοι αναζητούσαν εναλλακτικούς τρόπους αξιοποίησης του ιστορικού αυτού χώρου. Οι εναλλακτικοί κοινωνικοί χώροι είναι εγχειρήματα της Κοινωνικής και Αλληλέγγυας Οικονομίας. Ένα εγχείρημα των εναλλακτικών κοινωνικών χώρων είναι τα αστικά κοινά, στα οποία εντάσσεται το Κάμπο δε Θεβάδα. Τα εναλλακτικά εγχειρήματα έχουν στόχο τη βοήθεια και κάλυψη των αναγκών του κοινωνικού συνόλου και των ανθρώπων που τα χρησιμοποιούν. Το Κάμπο δε Θεβάδα το κατατάσσουμε στα αστικά κοινά διότι είναι ένα εγχείρημα μέσα σε μια ποικιλόμορφη πόλη και δημιουργήθηκε από την κοινή δράση των πολιτών της γειτονιάς La Latina. Όπως αναφέρει ο Harvey "η πόλη είναι το μέρος όπου όλα τα είδη και οι τάξεις των ανθρώπων αναμειγνύονται". Αποτελεί εναλλακτικό χώρο διότι δημιουργήθηκε από τους πολίτες για τους πολίτες μέσω εθελοντισμού. Οι κάτοικοι της τοπικής κοινότητας μαζί με τη βοήθεια μιας ομάδας εθελοντών αρχιτεκτόνων δημιούργησαν ένα κοινωνικό και πολιτιστικό χώρο. Δραστηριότητες όπως δύο αθλητικοί χώροι, πολιτισμικές παραστάσεις και συνελεύσεις καθώς επίσης και διαμαρτυρίες κινημάτων όπως του κόμματος των Podemos ενάντια στην ανεργία των νέων το καθιστούν αστικό κοινό. Με τη χρήση του διαδικτύου και άλλων μέσων κοινωνικής δικτύωσης, οργανώθηκαν οι κάτοικοι της γειτονιάς με κοινό στόχο τη διαμόρφωση και αξιοποίηση της πλατείας. Με τη συμβολή τους, πολλοί εκ των οποίων αρχιτέκτονες, μηχανικοί και ακτιβιστές, κατασκευάστηκαν στην περιοχή γήπεδα, κήποι και ένας μεγάλος θόλος. Μέσα από ποικίλες δράσεις και δραστηριότητες οι κάτοικοι στοχεύουν στην διασκέδαση, την ψυχαγωγία, αλλά και την ενημέρωση και αφύπνιση των επισκεπτών. Το Κάμπο δε Θεβάδα περιλαμβάνει ανταλλαγή υπηρεσιών, εργαστήρια τέχνης δρόμου, φωτογραφία, ποίηση και θέατρο και εκδηλώσεις όπως υπαίθρια μουσικά και κινηματογραφικά φεστιβάλ. Δραστηριοποιείται κυρίως μέσω της εθελοντικής εργασίας των κατοίκων της γειτονιάς Λα Λατίνα. Όλες οι δραστηριότητες που πραγματοποιούνται είναι δωρεάν, ενώ δεν λείπουν οι εκδηλώσεις που προάγουν τις δωρεές και τον εθελοντισμό. Η οικονομική συμβολή των τοπικών αρχών στην αρχή της δράσης ήταν σημαντική. Η δραστηριότητα στο συγκεκριμένο αστικό κοινό διακόπηκε το 2017, προκειμένου οι τοπικές αρχές να εγκαταστήσουν μία πισίνα, όπως ήταν ο αρχικός τους σχεδιασμός. Ωστόσο, η δράση των κατοίκων, εξακολουθεί και υφίσταται και οι συμμετέχοντες διοργανώνουν πολλές εκδηλώσεις σε διάφορους δημόσιους χώρους της Μαδρίτης, ενημερώνοντας τους ενδιαφερόμενους μέσω διαδικτύου. Bravo D. (2012). "The Barley Fields". Public Space. Ανακτήθηκε στις 12 Δεκεμβρίου 2020, από https://www.publicspace.org/works/-/project/g362-the-barley-field GREEN EUROPEAN JOURNAL. (2016). The City as a Commons. Ανακτήθηκε στις 12 Δεκεμβρίου 2020, από https://www.greeneuropeanjournal.eu/the-city-as-a-commons/ Harvey, D. (2012). Εξεγερμένες Πόλεις: από το δικαίωμα στην πόλη στην επανάσταση της πόλης. (Κ. Χαμλούκου, Μετ.). Αθήνα: ΚΨΜ McGuirk J. (2015, Jun15). Urban commons have radical potential - it;s not just about community gardens. The Guardian. Ανακτήθηκε από https://www.theguardian.com/cities/2015/jun/15/urban-common-radical-community-gardensBesson, R. (2017). Μαδρίτη:Κινήματα Πόλης,Αστικός Σχεδιασμός & Δημόσιος Χώρος. Ανακτήθηκε στις 30 Νοεμβρίου 2020, από http://babylonia.gr/2017/10/17/madriti-kinimata-polis-astikos-schediasmos-dimosios-choros Singh,T. (2017). Adios Campo de Cebada. Ανακτήθηκε στις 30 Νοεμβρίου 2020.http://mad4madrid.com/madrid-events/campo-de-cebada/ Sprackland,M.(2016). In the heart of Madrid, el Campo de Cebada offers a space for all. Ανακτήθηκε στις 30 Νοεμβρίου 2020. http://theguardian.com/travel/2016/